Noin
Noin (forscha: نایین yoki نائين) — Eronning Isfahon viloyati, Noin okrugidagi shahar va uning markazi. 2011-yilgi aholini roʻyxatga olish maʼlumotlariga koʻra, uning aholisi 7,730 oila, 25,379 kishi edi. Noin Yazddan 170 km shimolda va Isfahondan 140km sharqda joylashgan. Maydoni deyarli 35 000 km². Noin dengiz sadhidan 1545 balandda joylashgan. Uning maksimal harorati yozda 41 °C, qishda minimal −9 °C. 3000 yildan koʻproq vaqt oldin forslar togʻlardan tekisliklarga suv olib kelish uchun yer osti suv oʻtkazgichlarini (forscha qanat) qurishni oʻrgandilar. 1960-yillarda ushbu qadimiy tizim Eronda ishlatiladigan suvning 70 foizdan ortigʻini taʼminlagan va Noin bu qanatlarning ishlashini koʻrish uchun dunyodagi eng yaxshi joylardan biri hisoblanadi. Noinda butun Erondagi eng koʻzga koʻringan yodgorliklar joylashgan. Jumladan, Jome masjidi — islomiy inqilobdan keyin Eronda qurilgan birinchi toʻrtta masjiddan biri, islomdan oldingi Narej qal’asi, Pirniya uyi, Eski bozor, Rigare — qanat suv tegirmoni va Zurxone. Yodgorliklaridan tashqari, Noin oʻzining gilamlari, jun matolari va pishiriqlari (kopachu) bilan ham mashhur. Baʼzi tilshunoslarning fikricha, Noin soʻzi „Naen“ deb atalgan Nuh paygʻambarning avlodlaridan birining nomidan olingan boʻlishi mumkin. Mahalliy aholining ko‘pchiligi qadimgi pahlaviy sosoniy lahjasida, bugungi kunda Yazdda zardushtiylar gapiradigan lahjada so‘zlashadi. Boshqa tilshunoslarning taʼkidlashicha, Noin soʻzi botqoq oʻsimlik boʻlgan „Nei“ (ingliz tilida somon) soʻzidan olingan. Noinda Erondagi eng qadimgi masjidlardan biri joylashgan. Bundan tashqari hududda Sosoniylar davriga tegishli qal’a ham mavjud boʻlib, hozir xarobaga aylangan. U Narin Qal’e deb nomlangan. Sarsobalardan keng foydalaniladi. Noin oʻzining gilamlari bilan mashhur.